**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԵՐԵԽԱՆԵՐԻ ԻՐԱՎՈՒՆՔՆԵՐԻ ՊԱՇՏՊԱՆՈՒԹՅԱՆ ՄԻՋԱԶԳԱՅԻՆ ՕՐՎԱ ԱՌԹԻՎ**

**01.06.2020թ.**

**Թանկագին´ երեխաներ.**

Ամենաջերմ և ամենանվիրական շնորհավորանքներս մեր սիրելի երեխաներին, նրանց իրավունքների պաշտպանության միջազգային օրվա կապակցությամբ: Այն նշվում է 1925 թվականից, միջազգային ամենակարևորագույն տոներից է, որը խորհրդանշում է յուրաքանչյուր երեխայի երջանիկ և պաշտպանված լինելու իրավունքը:  
 Հունիսի 1-ը ամառային ջերմությամբ է ընդունում բոլոր երեխաներին, խորհրդանշում՝ յուրաքանչյուրի ծնունդը, ովքեր կերտելու են գալիքը, ովքեր ունեն երջանիկ ապրելու իրավունքը թե´ ընտանիքում, թե´ հասարակության մեջ: Երեխաներին անհոգ մանկությամբ ապահովելը մեր պետության և հանրության, յուրաքանչյուրիս պարտավորվածությունն ու նպատակն է: Մեր հոգատար և գործնական աշխատանքով է պայմանավորված վաղվա օրը կերտողների արժեհամակարգի ձևավորումը, մրցունակ գիտելիքներով օժտված նորօրյա սերնդի ապահովումը:  
 Շնորհավո´ր ձեր տոնը սիրելի երեխաներ: Ցանկանում եմ խաղաղություն աշխարհին, Հայոց երկրի սահմաններին, որպեսզի ոչ մի երեխա անպաշտպան և տխուր չմնա : Ապրեք առողջ ու երջանիկ ձեր երազանքների փոքրիկ մոլորակում:

**Լավագույն ցանկություններով**

**Թալին համայնքի ղեկավար՝ Սարգիս Արամյան**